CELEX: 32020R0533
Language: fi
Date: 2020-04-15 00:00:00
Title: Euroopan keskuspankin asetus (EU) 2020/533, annettu 15 päivänä huhtikuuta 2020, tilastotietojen antamista koskevien määräaikojen pidentämisestä (EKP/2020/23)

17.4.2020   
               
               
                  FI
               
               
                  Euroopan unionin virallinen lehti
               
               
                  L 119/15
               
            
         EUROOPAN KESKUSPANKIN ASETUS (EU) 2020/533,
         annettu 15 päivänä huhtikuuta 2020,
         tilastotietojen antamista koskevien määräaikojen pidentämisestä (EKP/2020/23)
         
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 5.1 ja 12.1 artiklan,
         ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/98 (1) ja erityisesti sen 5 artiklan 1 kohdan,
         sekä katsoo seuraavaa:
         
                     (1)
                  
                  
                     Tilastointiin liittyvät tiedonantovaatimukset, joista säädetään asianomaisissa Euroopan keskuspankin (EKP) asetuksissa, heijastavat tilastoihin liittyviä eurojärjestelmän tietotarpeita, mutta tämänhetkinen koronavirustaudin (COVID-19) aiheuttama pandemia saattaa aiheuttaa tiedonantajille merkittäviä haasteita.
                  
               
                     (2)
                  
                  
                     Sen vuoksi voi olla tarpeen sallia tiettyjen tilastotietojen antamista koskevien määräaikojen pidentäminen tietyn ajanjakson ajaksi. Asiasta olisi päätettävä pikaisesti ja tehokkaasti, jotta toimenpide olisi vaikutuksellinen.
                  
               
                     (3)
                  
                  
                     Jotta meneillään olevaan pandemian aiheuttamaan tilanteeseen voitaisiin reagoida ripeästi, tämän asetuksen pitäisi tulla voimaan seuraavana päivänä sen jälkeen kun se on julkaistu Euroopan unionin virallisessa lehdessä,
                  
               ON HYVÄKSYNYT TÄMÄN ASETUKSEN:
         
            1 artikla
            Tilastotietojen antamiselle asetettujen määräaikojen pidentämistä koskeva toimivallan siirto
            
               1.   Euroopan keskuspankin (EKP) neuvosto siirtää tällä asetuksella EKP:n johtokunnalle toimivallan pidentää määräaikoja niiden tilastotietojen antamiseksi, joita edellytetään tämän asetuksen liitteessä luetelluissa EKP:n asetuksissa.
            
            
               2.   EKP:n johtokunta ottaa tilastotietojen antamiselle asetetun määräajan pidentämistä koskevan päätöksensä yhteydessä huomioon
               
                           a)
                        
                        
                           kunkin tämän asetuksen liitteessä luetellun EKP:n asetuksen mukaisen ilmoittamistiheyden;
                        
                     
                           b)
                        
                        
                           COVID-19:n leviämisen vaikutuksen tiedonantajien raportointiin ja kykyyn varmistaa tietojen laatu sekä niiden jäsenvaltioiden kansallisten keskuspankkien, joiden rahayksikkö on euro (jäljempänä kansalliset keskuspankit), ja EKP:n kykyyn suorittaa tarpeelliset tilastotietojen tarkistukset;
                        
                     
                           c)
                        
                        
                           kyseessä olevien tietojen keräämisen kiireellisyyden niiden Euroopan keskuspankkijärjestelmän (EKPJ) tehtävien kannalta, joita EKP:n ja kansalliset keskuspankit hoitavat;
                        
                     
                           d)
                        
                        
                           tarpeen keskittää EKP:n ja kansallisten keskuspankkien resurssit niiden tietojen keräämiseen, joita EKP ja kansalliset keskuspankit kaikkein kiireellisimmin tarvitsevat EKPJ:n tehtävien hoitamista varten.
                        
                     
            
               3.   EKP:n johtokunnan 1 kohdan nojalla tekemissä päätöksissä otetaan huomioon EKPJ:n tilastokomitean tavallisessa kokoonpanossaan antamat neuvot. EKPJ:n tilastokomitea ottaa huomioon tietojen käyttäjien tarpeet EKP:n johtokunnalle annettavia neuvoja harkitessaan.
            
            
               4.   Tilastotietojen antamiselle asetettujen määräaikojen pidentäminen voi koskea ainoastaan raportointia, jota varten asetettu määräaika on 31 päivänä joulukuuta 2020 tai sitä ennen.
            
            
               5.   Tilastotietojen antamiselle asetettuja määräaikoja ei voida pidentää 30 päivän kesäkuuta 2021 jälkeiseen aikaan.
            
            
               6.   EKP:n johtokunnan 1 kohdan nojalla tekemistä päätöksistä ilmoitetaan EKP:n neuvostolle säännöllisesti neljännesvuosittain.
            
            
               7.   EKP:n johtokunnan 1 kohdan nojalla tekemistä päätöksistä ilmoitetaan tiedonantajille, joita asia koskee.
            
            
               8.   EKP:n neuvosto siirtää EKP:n johtokunnalle myös toimivallan pidentää määräaikoja, jotka koskevat 1 kohdassa tarkoitettujen tilastotietojen toimittamista kansallisilta keskuspankeilta EKP:lle. EKP:n johtokunnan tämän kohdan nojalla tekemien päätösten tulee olla yhteensopivia niiden päätösten kanssa, jotka se on tehnyt 1 kohdan nojalla.
            
         
         
            2 artikla
            Loppusäännös
            Tämä asetus tulee voimaan sen julkaisemista Euroopan unionin virallisessa lehdessä seuraavana päivänä.
            Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
         
         
            Tehty Frankfurt am Mainissa 15 päivänä huhtikuuta 2020.
            
               
                  EKP:n neuvoston puolesta
               
               
                  EKP:n puheenjohtaja
               
               Christine LAGARDE
            
         
         
            (1)  EUVL L 318, 27.11.1998, s. 8.
      
      
         
            LIITE
            Luettelo EKP:n asetuksista
            
               1.   
               
                  Euroopan keskuspankin asetus (EU) N:o 1409/2013, annettu 28 päivänä marraskuuta 2013, maksuliiketilastoista (EKP/2013/43) (EUVL L 352, 24.12.2013, s. 18).
               
            
            
               2.   
               
                  Euroopan keskuspankin asetus (EU) 2018/231, annettu 26 päivänä tammikuuta 2018, tilastointiin liittyvistä eläkerahastojen tiedonantovaatimuksista (EKP/2018/2) (EUVL L 45, 17.2.2018, s. 3).
               
            
            
               3.   
               
                  Euroopan keskuspankin asetus (EU) N:o 1374/2014, annettu 28 päivänä marraskuuta 2014, tilastointiin liittyvistä vakuutuslaitosten tiedonantovaatimuksista (EKP/2014/50) (EUVL L 366, 20.12.2014, s. 36).